31/08/2012 | Administración LocalMunicipal
A Laracha
Bases convocatoria dúas prazas funcionarios auxiliar administrativo

O Alcalde mediante Decreto de data 22 de agosto de 2012, acordou aprobar as bases da convocatoria de dúas prazas de funcionarios/as de carreira de Administración Xeral, grupo C, subgrupo C2, subescala Auxiliar, polo procedemento de oposición libre, aprobadas na oferta pública de emprego 2010 de persoal ao servizo deste concello, por Resolución de Alcaldía de vinte e seis de outubro de 2010 (BOP nº 218 do 16 de novembro de 2010). E obxecto das presentes bases a provisión en propiedade de dúas prazas de funcionarios/as de carreira de Administración Xeral, grupo C, subgrupo C2, subescala Auxiliar, polo procedemento de oposición libre, aprobadas na oferta pública de emprego 2010 de persoal ao servizo deste concello, por Resolución de Alcaldía de vinte e seis de outubro de 2010 (BOP nº 218 do 16 de novembro de 2010). Para tomar parte no proceso selectivo, os aspirantes deberán reunir os seguintes requisitos na data de expiración do prazo concedido para a presentación de instancias-solicitudes: 1.- Ter a nacionalidade española, ou ser nacional de outros Estados, conforme aos artigos 56 e 57 do Estatuto Básico do Empregado Público.2.- Ter a capacidade funcional, así como a capacidade física necesaria para o desempeño das tarefas, extremos que deberán acreditarse mediante a presentación de certificado médico ou informe médico. (poderá ser presentado co resto da documentación no momento de presentación de instancia ou ao remate do proceso). 3.- Ter cumpridos os 16 años de idade e non exceder, no seu caso da idade máxima de xubilación forzosa. (Requisito que deberá acreditarse coa presentación de copia cotexada do Documento Nacional de Identidade). 4.- Non haber sido separado, mediante expediente disciplinario, do servizo de calquera administración pública, nin atoparse en inhabilitación para o exercicio da función pública por sentencia firme, Acreditarase mediante declaración xurada.5.- Non estar incurso en causas de incompatibilidades de conformidade có disposto na Lei 53/1984, do 26 de decembro, de incompatibilidades do persoal ao servizo das administracións públicas 6.- O requisito mínimo do auxiliar administrativo, será ter o título de graduado en educación secundaria obrigatoria. (artigo 76 Estatuto Básico do Empregado Público). (Requisito que deberá acreditar mediante a presentación da copia cotexada de título). As probas selectivas realizaranse polo sistema oposición libre. As solicitudes, que deberán presentarse na forma prevista no ANEXO II, para tomar parte nas probas selectivas, deberán ser remitidas ao sr. Alcalde, e presentaranse no Rexistro Xeral do Concello no prazo de vinte días naturais contados a partir do seguinte ó da publicación do anuncio da convocatoria no Boletín Oficial do Estado ou nalgunha das formas previstas no art.38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. Previamente publicaranse as bases íntegras no BOP da provincia da Coruña e un anuncio extractado da convocatoria no Diario Oficial de Galicia. Nas solicitudes deberá facerse constar expresamente que o aspirante ten todos e cada un dos requisitos esixidos na convocatoria referidos á data de finalización do prazo da súa presentación. Finalizado o prazo de presentación de solicitudes, o sr. Alcalde, no prazo máximo dun mes, mediante resolución aprobará a lista provisional de admitidos e excluídos. Dita resolución será definitiva de non haber excluídos, e será exposta no taboleiro de anuncios do Concello e publicarase no BOP, relacionándose os aspirantes excluídos coa indicación da causa de exclusión. Nesta resolución incluirase a composición do tribunal, o lugar, a data e a hora do comezo do primeiro exercicio, de modo que o exercicio non se celebre antes de quince días contados dende a publicación. Os aspirantes excluídos disporán dun prazo de dez días hábiles para reclamacións e corrección das deficiencias sinaladas. Estas reclamacións e correccións serán aceptadas ou rexeitadas na resolución que aprobe a lista definitiva, que se publicará na mesma forma. Contra a resolución na que se declare a exclusión definitiva do aspirante, poderá interpoñerse potestativamente recurso de reposición, no prazo dun mes, ante o órgano que ditou o acto, ou directamente recurso contencioso–administrativo no prazo de dous meses, ante a Xurisdición Contenciosa-Administrativa, contados a partir do día seguinte ao da publicación no BOP. Tamén poderán remitirse na forma prevista no artigo 38 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. De conformidade có artigo 59.5 b) da Lei 30/1992, do 26 de novembro, de Réxime xurídico das Administracións Públicas e de Procedemento Administrativo Común, fixase como medio de publicación dos actos integrantes deste procedemento selectivo a exposición no taboleiro de edictos do Concello. As persoas con discapacidade deberán facelo constar na solicitude, indicando se precisan adaptacións para realizar as probas. A instancia irá inescusablemente acompañada da seguinte documentación: - Fotocopia cotexada do DNI (no seu defecto, fotocopia cotexada do resgardo do DNI ou pasaporte). - Fotocopia cotexada da titulación requirida para o acceso ao posto. - Declaración xurada específica dos requisitos contemplados na Base 2º 4. (Modelo Anexo III). - Certificado CELGA 3 ou equivalente, para os supostos de exención da realización do exercicio da proba de galego - Xustificante de pagamento de ter aboado os dereitos de exame. O xustificante do pagamento da taxa por dereito de exame que será de 11 euros, que poderá ser efectuada en calquera das seguintes contas: CAIXA GALICIA: 2091.0079.52.3110000015 LA CAIXA: 2100.4912.21.2200004416 BANCO PASTOR: 0072.0152.18.0000100180 Segundo o artigo 4º da Ordenanza fiscal nº 23 do Concello da Laracha, pola que se regula a taxa por dereitos de exame, estarán exentas do pagamento da taxa as persoas con discapacidade igual ou superior ao 33% (para o que deberá presentar o certificado de minusvalía correspondente), e aquelas que figuren como demandantes de emprego durante o prazo, cando menos, dun mes anterior á data da convocatoria das probas selectivas (para o que deberá presentar o documento xustificativo expedido pola oficina de emprego correspondente). O tribunal cualificador designado pola alcaldía - presidencia (en virtude do artigo 21.1. g) de 7/1985, de 2 de abril, Reguladora das Bases do Réxime Local), e en base ao establecido pola Lei 7/2007 do 12 de abril, Estatuto Básico do Empregado Público. O tribunal será nomeado no momento que sexa ditada a resolución definitiva de aspirantes admitidos a participar no proceso selectivo. A composición do Tribunal deberá axustarse aos principios de imparcialidade e profesionalidade dos seus membros, e se tenderá, á paridade entre muller e home. De conformidade co artigo 4 do Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da administración local, o Tribunal terá a seguinte composición: Un/ha presidente/a e catro vogais, máis un secretario/a que actuará con voz pero sen voto. A súa composición será predominantemente técnica e os vogais deberán ter titulación ou especialización igual ou superior á esixida para o acceso ás praza convocada. O tribunal non poderá constituírse, nin actuar sen a presenza, a lo menos, de tres dos seus membros con dereito a voto, titulares ou suplentes, debendo estar presentes en todo caso o presidente e o secretario ou persoas en quen deleguen. De tódalas reunións que faga o tribunal o/a secretario/a redactará acta. Os membros do tribunal absteranse de intervir e o comunicarán á autoridade convocante cando concorran algunhas das circunstancias prevista no artigo 28.2 de Lei 30/1992, do 26 de novembro, de réxime xurídico das administracións públicas. Os aspirantes poderán recusar aos membros do tribunal cando concorran aquelas circunstancias. O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas. O tribunal poderá dispo-la incorporación aos seus traballos de asesores especialistas, con voz e sen voto, para as probas en que así o estimen necesario ou conveniente. Os citados asesores limitaranse a presta-la súa colaboración nas súas especialidades técnicas. Os membros concorrentes ás sesións do Tribunal e para os efectos de percepción de asistencias clasificaranse consonte ao disposto no artigo 33 do Real Decreto 462/2002 sobre indemnizacións por razón de servizo. O tribunal na súa actuación axustarase ao establecido nas presentes bases; no non disposto, seralle de aplicación á normativa prevista para a formación da vontade dos órganos colexiados, tanto na Lei 30/1992, do 26 de novembro, como na demais normativa de aplicación. Rematada a cualificación dos aspirantes, o Tribunal publicará a relación de aprobados por orde de puntuación. Considerando que en ningún caso o número de aspirantes aprobados pode excede-lo número de prazas convocadas, a relación definitiva de aprobados confeccionarase cos aspirantes que, superados tódolos exercicios eliminatorios, obteñan a maior puntuación resultante da suma dos exercicios. O Tribunal elevará a citada proposta á Presidencia da Corporación, para que proceda o seu nomeamento e publicación nos diarios oficiais pertinentes para a posterior toma de posesión como funcionario de carreira. Rematado o prazo de presentación de solicitudes, o sr. Alcalde, no prazo máximo dun mes, mediante resolución aprobará a lista provisional de admitidos e excluídos. Dita resolución será definitiva de non haber excluídos, e será publicada no BOP e exposta no taboleiro de edictos do Concello, tamén poderá ser publicada na web do Concello, sen que dita publicación na web teña efectos. En dita resolución tamén se relacionarán os aspirantes excluídos coa indicación da causa de exclusión. Os aspirantes excluídos disporán dun prazo de dez días hábiles para reclamacións e corrección das deficiencias sinaladas. Estas reclamacións e correccións serán aceptadas ou rexeitadas na resolución que aprobe a lista definitiva, que publicarase BOP e será exposta no taboleiro de edictos do Concello; tamén poderá ser publicada na web do Concello, sen que dita publicación na web teña efectos. Nesta resolución incluirase a composición do tribunal e a data, lugar e hora de realización do primeiro exercicio. Contra a resolución na que se declare a exclusión definitiva do aspirante, poderá interpoñerse potestativamente recurso de reposición, no prazo dun mes, ante o órgano que ditou o acto, ou directamente recurso contencioso–administrativo no prazo de dous meses, ante a Xurisdición Contenciosa-Administrativa, contados a partir do día seguinte ao da publicación. Os aspirantes deberán acreditar a súa personalidade coa exhibición do documento nacional de identidade ou pasaporte no momento de realizar o chamamento, podendo os membros ou colaboradores do tribunal, esixir a súa exhibición en calquera momento ao longo da realización da correspondente proba. As puntuacións de cada un dos exercicios, faranse públicas no Taboleiro de Edictos, poderán ser facilitadas por teléfono, ou a través da web do Concello. A actuación dos aspirantes naqueles exercicios que non se poidan realizar conxuntamente realizarase por orde alfabética comezando pola letra “Z” segundo Resolución do 7 de febreiro de 2012, pola que se fai público o resultado do sorteo ao cal se refire o art.9 do Regulamento de selección de persoal da Administración da Comunidade Autónoma de Galicia, do 20 de marzo de 1991. Os aspirantes convocaranse para cada exercicio en chamamento único, sendo excluídos da oposición os que non comparezan, agás nos casos debidamente xustificados e apreciados discrecionalmente polo tribunal. Entre o final do cada exercicio e o comezo do seguinte deberán transcorrer un mínimo de 48 horas e un máximo de 40 días. O tribunal publicará os sucesivos anuncios de celebración do segundo e restantes exercicios, exclusivamente no Taboleiro de Edictos do Concello e na web do Concello. Na realización dos exercicios escritos deberá garantirse, sempre que sexa posible, o anonimato dos aspirantes, quedando excluído aquel, que faga anotación ou sinais que o identifiquen. A oposición constará de catro exercicios, de carácter obrigatorio e eliminatorio, que serán os seguintes: 1º. Exercicio. Consistirá en contestar por escrito un cuestionario tipo test de 80 preguntas, con catro respostas alternativas das que só unha será a correcta, sobre o contido do programa especificado na convocatoria. O tempo máximo para realizar este exercicio será de 90 minutos. Cada resposta correcta sumará 0,125 puntos. Cada resposta incorrecta restará 0,05 puntos. A pregunta non contestada restará 0,025. A puntuación máxima desta fase será de 10 puntos. O aspirante quen non acade 5 puntos será eliminado do proceso selectivo.2º exercicio.- Consistirá en desenvolver por escrito, no tempo máximo de 3 horas a/s pregunta/s plantexadas polo tribunal relacionadas co programa da convocatoria (Anexo I) e as funcións propias do posto dentro da Subescala Auxiliar de Administración Xeral relacionadas na Relación de Postos de Traballo aprobada polo Concello da Laracha. O exercicio relacionarase cun suposto/s práctico/s que deberán resolver ou desenvolver como exemplo do aspecto teórico. Neste exercicio avaliarase a formación xeral e académica, a claridade, a orde das ideas, a facilidade de exposición escrita e a capacidade de síntese. A puntuación máxima desta fase será de 20 puntos. O aspirante quen non acade 10 puntos será eliminado do proceso selectivo. Corresponde ao tribunal determinar o nivel de coñecementos básico para acadar a puntuación mínima.3º exercicio.- Será práctico e consistirá en desenvolver dúas probas informáticas coa ferramenta “Office 2007”, programas Word, Excel ou Access, que determinará o tribunal inmediatamente antes do seu inicio, nun tempo máximo de 60 minutos. A puntuación máxima desta fase será de 10 puntos. O aspirante quen non acade 5 puntos será eliminado do proceso selectivo. Unha desta probas terá que ser necesariamente de tratamento de textos na que se valorará a velocidade, a limpeza e exactitude do copiado e a corrección que presente o escrito.4º. Exercicio. Coñecemento do galego. Consistirá na tradución sen dicionario un fragmento dun texto legal en castelán proposto polo tribunal nun tempo máximo de trinta minutos. Quedarán exentas da realización desta proba aquelas persoas que acrediten estar en posesión do CELGA 3 ou equivalente, consonte co sinalado na Orde de 1 de abril de 2005 da Consellería de Educación, que establece o procedemento para a validación dos cursos da lingua galega (Sentencia TSXG nº 435/2003). Este exercicio será cualificado de apto ou non apto. A cualificación de cada exercicio resultará da suma das puntuacións outorgadas polos distintos membros do tribunal e dividindo o total de puntos polo número de asistentes de aquel, sendo o cociente a cualificación final do exercicio. A cualificación de cada exercicio farase pública no Taboleiro de Edictos e será facilitada por teléfono, e-mail ou persoalmente, polo Secretario/a do Tribunal. A puntuación definitiva estará determinada pola suma das puntuacións obtidas nos 3 exercicios da fase de oposición, dos aspirantes que tiveran acadado a cualificación de apto no 4º exercicio. No non previsto nestas bases estarase ao disposto na lexislación vixente que resulte de aplicación e, especialmente, no disposto na Lei 7/2007 do 12 de abril, do Estatuto Básico do Empregado Público, no Texto refundido da Lei da Función Pública de Galicia aprobado por Decreto Lexislativo 1/2008, do 13 de marzo, no Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de administración local, no Regulamento de selección de persoal de Administración da Comunidade Autónoma de Galicia aprobado por Decreto 95/1991, do 20 de marzo, e demais normativa de aplicación. A presente convocatoria, as súas bases e tódolos actos administrativos que dá mesma se deriven e das actuacións do tribunal, poderán ser impugnados polos interesados no caso e na forma dispostos na Lei 30/1992, do 26 de novembro, de réxime xurídico das administracións públicas e de procedemento administrativo común. A Laracha, 22 de agosto de 2012. O Alcalde – Presidente José Manuel López Varela Tema 1.- A Constitución Española de 1978. Tema 2.- A organización territorial do Estado na Constitución. As Comunidades Autónomas: sistema de distribución de competencias. Tema 3.- Os estatutos de autonomía. O Estatuto de Autonomía de Galicia: características e contido. Tema 4.- Principios da actuación da Administración Pública: eficacia, xerarquía, descentralización, desconcentración e coordinación. Fontes do Dereito Administrativo. Sometemento da Administración á Lei e ao Dereito. Tema 5.- O acto administrativo: concepto e clases. Elementos do acto administrativo. Motivación, publicación e notificación. Tema 6.- Eficacia dos actos administrativos. Executividade. Execución forzosa. Demora e retroactividade da eficacia. Tema 7.- A teoría da invalidez do acto administrativo: actos nulos e anulables. Revisión de oficio. A revogación de actos. A rectificación de erros materiais ou de feito. Tema 8.- O procedemento administrativo: concepto e clases. As fases do procedemento administrativo. Especialidades dos procedementos administrativos locais. Tema 9.- Finalización do procedemento administrativo: a obriga de resolver. O silencio administrativo. Tema 10.- Os recursos administrativos: principios xerais. Actos susceptibles de recursos administrativos. Tema 11.- Clases de recursos: tramitación, prazos e efectos do silencio. Tema 12.- Réxime local español: principios constitucionais e regulación xurídica. Clases das entidades locais. A provincia no réxime local. A organización provincial. A Deputación Provincial. Composición. Competencias. Tema 13.- O municipio. O termo municipal. A poboación. O empadroamento. Tema 14.- A organización municipal. Órganos necesarios e órganos complementarios. O Pleno. O Alcalde. Os tenentes de Alcalde. A Xunta de Goberno Local. Competencias de cada un deles. Tema 15.- O persoal ao servizo das corporacións locais: Clases e réxime xurídico. A función pública local: Clases de funcionarios locais. Persoal laboral: Réxime xurídico. Tipos de contratos laborais. Extinción da relación laboral. Tema 16.- Ordenanzas e Regulamentos das entidades locais. Clases. Procedemento de elaboración e aprobación. Ordenanzas e Regulamentos do concello da Laracha. Tema 17.- O rexistro de documentos: concepto. O rexistro de entrada e saída: o seu funcionamento nas corporacións locais. Presentación de instancias e outros documentos nas oficinas públicas. Tema 18.- Funcionamento dos órganos colexiados locais: convocatoria e orde do día. Actas e certificacións de acordos. Tema 19.- Os contratos do sector público. Delimitación dos tipos contractuais. Partes do contrato. Órganos de contratación. Preparación dos contratos. Selección do contratista e adxudicación dos contratos. Efectos, cumprimento e extinción dos contratos administrativos. O Rexistro de Contratos do Sector Público. Tema 20.- O contrato de obras. O contrato de xestión dos servizos públicos. O contrato de subministro. O contrato de servizos. Os contratos menores. Tema 21.- O orzamento das entidades locais. Elaboración e aprobación. Principios orzamentarios. Tema 22.- As facendas locais: recursos. impostos, taxas e contribucións especiais. Outros ingresos. Ordenanzas fiscais do concello da Laracha. Tema 23.- A actividade subvencional das Entidades Locais: Regulación. Procedementos de concesión de subvencións. Especial análise do procedemento de concorrencia competitiva. Beneficiarios de subvencións. Xustificación de subvencións. Infraccións e sancións en materia de subvencións A Laracha,_____ de ___________________ de ________ Sr. Alcalde do Concello da Laracha Sinatura do interesado De acordo co establecido pola Lei Orgánica 15/1999, de 13 de decembro, de protección de datos de carácter persoal, informámoslle que os seus datos serán incluídos nun ficheiro do que é titular o Concello da Laracha e que poderán ser utilizados para atender a solicitude formulada nesta instancia. Informámoslle ademais que poderá exercitar os seus dereitos de acceso, rectificación, cancelación e oposición no domicilio do Concello da Laracha en Praza do Concello, s/n, 15145 – A Laracha (A Coruña) Don/Dona_______________________________________________________________________________________, con DNI ______________________________ DECLARO BAIXO A MIÑA RESPONSABILIDADE: - Posuír a capacidade funcional para o desempeño das tarefas. - Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en situación de inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaba no caso do persoal laboral, no que tivese sido separado ou inhabilitado. No caso de ser nacional doutro Estado, non me achar inhabilitado ou en situación equivalente nin ter sido sometido a sanción disciplinaria ou equivalente que impida, no meu Estado, nos mesmos termos o acceso ao emprego En _______________________, a ________ de ____________________ de 2012. Asdo. ________________________ A Laracha, 22 de agosto de 2012 O alcalde José Manuel López Varela